“Ons het in 2016 en 2017 met bussies getoer, maar om hierdie roete te stap en die omgee vir mekaar en trots vir die Afrikanergeskiedenis onder jongmense te ervaar, is ’n belewenis,” sê Marike van As, organiseerder van die toer.
Hanno Bisschoff, ’n student aan die Noordwes-Universiteit (Puk-kampus), sê dat mens bronne oor die geskiedenis kan naslaan, “maar tensy jy nie self in daardie spore getrap het nie, sal jy nooit die omvang van die opoffering verstaan wat die rebelle vir vryheid gemaak het nie”. Vir Michelle Peens, ’n student aan die Universiteit van die Vrystaat, was die voltooiing van die eerste dag se 24 km in die Upington-hitte ’n hoogtepunt.